b'\n_START_ARTICLE_\nAlberto Jo\xc3\xa3o Jardim\n_START_PARAGRAPH_\nAlberto Jo\xc3\xa3o Cardoso Gon\xc3\xa7alves Jardim (s. 4. helmikuuta 1943 Funchal, Madeira) on portugalilainen poliitikko, joka toimi Madeiran itsehallintoalueen presidenttin\xc3\xa4 vuosina 1978\xe2\x80\x932015. H\xc3\xa4n edustaa Portugalin PSD-puoluetta. H\xc3\xa4nen persoonansa on aina ollut kiistelty._NEWLINE_Jardim oli yksi Partido Social Democrata -puolueen perustajista. Nimest\xc3\xa4\xc3\xa4n huolimatta se edustaa sosialidemokratian sijasta oikeisto-liberaalia suuntausta. Puolue perustettiin toukokuussa 1974 kuukausi neilikkavallankumoksen j\xc3\xa4lkeen. Neilikkavallankumouksessa maan vasemmistolaisia aineksia sis\xc3\xa4lt\xc3\xa4nyt armeija syrj\xc3\xa4ytti aiemman oikeistodiktatuurin. PSD-puolueen tuki oli Madeiralla vahva ja Jardim valittiin vuonna 1978 Madeiran autonomisen alueen ensimm\xc3\xa4iseksi presidentiksi._NEWLINE_Jardim erosi teht\xc3\xa4vist\xc3\xa4\xc3\xa4n 19. helmikuuta 2007 protestina Portugalin hallinnon hyv\xc3\xa4ksym\xc3\xa4lle laille alueiden varaink\xc3\xa4yt\xc3\xb6st\xc3\xa4. T\xc3\xa4m\xc3\xa4n johdosta Madeiralla j\xc3\xa4rjestettiin ennenaikaiset vaalit, joissa Jardim tuli valituksi uudestaan ylivoimaisella enemmist\xc3\xb6ll\xc3\xa4._NEWLINE_Jardim on kiistelty poliitikko; h\xc3\xa4nen poliittiset vastustajansa pit\xc3\xa4v\xc3\xa4t h\xc3\xa4nt\xc3\xa4 puhtaana populistina, ja h\xc3\xa4n on tunnettu ter\xc3\xa4vist\xc3\xa4 hy\xc3\xb6kk\xc3\xa4yksist\xc3\xa4 oppositiota kohtaan. Kaikesta huolimatta h\xc3\xa4nen kansansuosionsa s\xc3\xa4ilyi vankkumattomana kolmekymment\xc3\xa4 vuotta. Jardimin aikana nimitt\xc3\xa4in onnistuttiin kohentamaan oloja Madeiralla usealla eri alalla. Suurin syy t\xc3\xa4lle on Madeiran p\xc3\xa4\xc3\xa4sy monien Euroopan unionin tukirahastojen piiriin.'